༈ ཚོགས་གཉིས་ཪིན་ཆེན་ཡོངས་སུ་རྫོགས་གྱུར་ཅིང་། །ཐུགས་རྗེའི་རྒྱལ་
- 400-

མཁས་གྲུབ་རིན་པོ་ཆེའི་གསུང་འབུམ་ཐོར་བུ།
བ་ཕྲིན་ལས་འོད་དཀར་ཅན། །འགྲོ་ཀུན་ཕན་བདེའི་ཀུ་མུད་གཉེན་གཅིག་
པུ། །རྗེ་བཙུན་སྤྱན་རས་གཟིགས་ལ་གསོལ་བ་འདེབས། །འཕགས་པས་རྗེས་
གཟུངས་མཆོག་གི་དངོས་གྲུབ་བརྙེས། །གནས་ལུགས་དོན་གཟིགས་སྐྱེ་འཆིའི་
སྡུག་བསྔལ་སྤངས། །རྣལ་འབྱོར་དབང་ཕྱུག་རིག་པ་འཛིན་པའི་རྗེ། །གྲུབ་
ཆེན་མི་ཏྲའི་ཞབས་ལ་གསོལ་བ་འདེབས། །རྒྱལ་བའི་ཆོས་འཛིན་སྙིང་སྟོབས་
ཕུལ་དུ་ཕྱིན། །རྒྱལ་ཚབ་དམ་པའི་སྲས་ཀྱི་ཐུ་བོ་མཆོག །རིག་པའི་གནས་ལྔ་
མཐར་སོན་བྱམས་པའི་དཔལ། །སྒྲ་སྒྱུར་ཆེན་པོའི་ཞབས་྾ ། རྨད་བྱུང་
བཤེས་གཉེན་དམ་པ་ཉེར་བསྟེན་ཅིང་། །བརྩོན་པ་ཆེན་པོས་རྒྱལ་བའི་ལམ་
ཞུགས་པའི། །ལུང་རྟོགས་མན་ངག་ཀུན་གྱི་མཛོད་འཛིན་པ། །བླ་ཆེན་བསོད་
དབང་ཞབས་ལ་྾ ། སྙིང་རྗེ་ཆེན་པོས་ཐུགས་ནི་དྲངས་གྱུར་པས། །རྟག་ཏུ་
གཞན་ལ་ཕན་པ་ལྷུར་ལེན་ཅིང་། །འཇིག་རྟེན་ཆོས་བརྒྱད་སྤངས་པའི་རིན་པོ་
ཆེ། །བསོད་ནམས་སེང་གེའི་ཞབས་ལ་྾ ། རྒྱལ་བའི་གསུང་རབ་མ་ལུས་
ཐུགས་ཆུད་ནས། །ཐོས་བསམ་སྒོམ་པ་ཀུན་གྱི་མཐར་སོན་པ། །སྙིགས་དུས་
བསྟན་པའི་སྲོག་ཤིང་བུ་སྟོན་ཞབས། །ཐམས་ཅད་མཁྱེན་པའི་ཞབས་ལ་× །
བསླབ་གསུམ་རིན་ཆེན་ཉེས་པའི་དྲི་མ་སྤངས། །མང་དུ་ཐོས་པའི་ལུང་གི་ཡོན་
ཏན་རྫོགས། །ཚུལ་བཞིན་གྲུབ་པའི་དམ་པའི་གོ་འཕང་( ༡ ༧ན) བརྙེས། །
གཞོན་ནུ་བསོད་ནམས་ཞབས་྾ ། བློ་བཟང་རྒྱལ་བ་ཀུན་གྱི་གདུང་འཚོབ་
མཆོག །གྲགས་པའི་བ་དན་ས་གསུམ་གཡོ་བ་ཅན། །དཔལ་ལྡན་འཇིག་རྟེན་
ཀུན་གྱི་མིག་གཅིག་པུ། །རྗེ་བཙུན་ཙོང་ཁའི་ཞབས་྾ ། མ་ལུས་ཆོས་རྣམས་
ཀུན་གྱི་དེ་ཉིད་ནི། །རྒྱལ་བས་ཇི་ལྟར་གཟིགས་བཞིན་ཐུགས་སུ་ཆུད། །དེ་ཕྱིར་
འཁྲུལ་བའི་དྲི་མ་ཀུན་སྤངས་པ། །ཆོས་རྗེ་རིན་པོ་ཆེ་ལ་྾ ། འོག་མ་རྣམས་
ལའང་འགྲེ། །ཉམ་ཐག་འགྲོ་འདི་བུ་སྡུག་ལྟར་དགོངས་ནས། །བདག་པས་
གཞན་ལ་བརྩེ་བའི་ཐུགས་རྗེ་ཡིས། །རྟག་ཏུ་འགྲོ་བའི་དོན་ལ་མི་གཡེལ་བའི། །

401

མཁས་གྲུབ་རྗེའི་གསུང་འབུམ། ༼ཏ༽
ཆོས་རྗེ་རིན་པོ་ཆེ་ལ་྾ ། རྟེན་འབྲེལ་ཆོས་འདི་སྒྱུ་མའི་རྣམ་འཕྲུལ་ལྟར། །
སྣང་ཡང་བདེན་པ་མེད་པའི་དོན་གཟིགས་པས། །དངོས་འཛིན་འཁྲུལ་བའི་
དྲི་མས་མ་གོས་པའི། །ཆོས་རྗེ་རིན་པོ་ཆེ་ལ་྾ ། རྒྱལ་བའི་དམ་ཆོས་མ་ལུས་
འཛིན་པ་ལ། །ཟླ་མེད་རླབས་ཆེན་སྤྱོད་པ་རྨད་བྱུང་གིས། །བསྟན་འཛིན་ཀུན་
གྱི་གཙུག་གི་རྒྱན་གྱུར་པའི། །ཆོས་རྗེ་རིན་པོ་ཆེ་ལ་྾ ། རྙེད་དཀའ་གློག་ལྟར་
གཡོ་བའི་དལ་བ་འདི། །ངེས་མེད་མྱུར་དུ་འཇིག་པར་རྟོགས་པ་ཡིས། །དོན་
མེད་ཚེ་འདི་ལྷུར་ལེན་བསམ་སྦྱོར་ཀུན། །སྐད་ཅིག་ཙམ་ཡང་མེད་པར་བྱིན་
གྱིས་རློབས། །མེ་འོབས་ལྟ་བུར་བཟོད་དཀའི་འཁོར་བ་འདི། །སྡུག་བསྔལ་རྒྱ་
མཚོ་ཆེན་པོར་ལེགས་རྟོགས་ནས། །སྲིད་པའི་ཕུན་ཚོགས་སྒྱུ་མའི་སླུ་བྲིད་ལ། །
ཡིད་འབྱུང་གཏིང་ནས་སྐྱེ་བར་བྱིན་གྱིས་རློབས། །ཐོག་མེད་དུས་ནས་ལན་
མང་ཕན་བཏགས་པའི། །འགྲོ་འདི་དྲིན་ཅན་ཕ་མར་ཐག་ཆོད་ནས། །བཟོད་
དཀའི་སྡུག་བསྔལ་འདམ་དུ་བྱིང་བ་ལ། །བཅོས་མིན་( ༡༧༠) སྙིང་རྗེ་སྐྱེ་བར་
བྱིན་གྱིས་རློབས། །བདག་ཉིད་གཅེས་པར་འཛིན་པའི་གཅོང་ནད་འདིས། །
སྔོན་ཆད་འཁོར་བའི་སྡུག་བསྔལ་ཀུན་ལ་སྦྱར། ། ཕྱིན་ཆད་སྙིང་སྟོབས་ཆེན་
པོའི་སྟོབས་རྒྱས་ཏེ། །བདག་པས་གཞན་གཅེས་འབྱོངས་པར་བྱིན་གྱིས་རློབས།
མ་རིག་འཁྲུལ་བའི་དབང་གིས་ཆོས་རྣམས་ཀུན། །བློས་བཏགས་བདེན་པར་
བཟུངས་པས་ཉེས་ཀུན་བསྐྱེད། །ཕྱིན་ཆད་སྟོང་ཉིད་ཟབ་མོའི་དོན་རིག་ནས། །
སེམས་ཀྱི་གནས་ལུགས་རྟོགས་པར་བྱིན་གྱིས་རློབས།
།ཞེས་པ་སྙིང་པོ་དོན་
གསུམ་གྱི་འཁྲིད་ཀྱི་བླ་མ་བརྒྱུད་པ་ལ་གསོལ་བ་འདེབས་པ་བཙུན་པ་དགེ་་་་་་
ལེགས་ཀྱིས་སྨྲས་པའོ།། །